CELEX: 32010R0117
Language: el
Date: 2010-02-09 00:00:00
Title: Κανονισμός (ΕΕ) αριθ. 117/2010 της Επιτροπής, της 9ης Φεβρουαρίου 2010 , για την τροποποίηση του κανονισμού (ΕΚ) αριθ. 904/2008 της Επιτροπής για τον καθορισμό των μεθόδων ανάλυσης και άλλων διατάξεων τεχνικού χαρακτήρα που είναι απαραίτητες για την εφαρμογή του καθεστώτος εξαγωγής των εμπορευμάτων που δεν υπάγονται στο παράρτημα Ι της Συνθήκης

10.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 37/19
            
         ΚΑΝΟΝΙΣΜΌΣ (ΕΕ) αριθ. 117/2010 ΤΗΣ ΕΠΙΤΡΟΠΉΣ
   της 9ης Φεβρουαρίου 2010
   για την τροποποίηση του κανονισμού (ΕΚ) αριθ. 904/2008 της Επιτροπής για τον καθορισμό των μεθόδων ανάλυσης και άλλων διατάξεων τεχνικού χαρακτήρα που είναι απαραίτητες για την εφαρμογή του καθεστώτος εξαγωγής των εμπορευμάτων που δεν υπάγονται στο παράρτημα Ι της Συνθήκης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 904/2008 της Επιτροπής (2) καθορίζει τις μεθόδους, τις διαδικασίες και τους τύπους που χρησιμοποιούνται για τον καθορισμό των στοιχείων που προκύπτουν από την ανάλυση των εμπορευμάτων, όπως παρατίθενται στο παράρτημα IV του κανονισμού (ΕΚ) αριθ. 1043/2005 της Επιτροπής, της 30ής Ιουνίου 2005, για την εφαρμογή του κανονισμού (ΕΚ) αριθ. 3448/93 του Συμβουλίου όσον αφορά το σύστημα χορήγησης επιστροφών κατά την εξαγωγή, και τα κριτήρια καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγόμενων στο παράρτημα Ι της Συνθήκης (3).
            
         
               (2)
            
            
               Ο κανονισμός (ΕΚ) αριθ. 904/2008 εξετάστηκε από ομάδα εμπειρογνωμόνων για να αξιολογηθεί εάν ο εν λόγω κανονισμός λαμβάνει υπόψη τις επιστημονικές και τεχνολογικές εξελίξεις των μεθόδων που ορίζονται στον εν λόγω κανονισμό. Από μελέτες και δοκιμές που διενεργήθηκαν στο πλαίσιο της εξέτασης αυτής προέκυψε ότι ο προσδιορισμός της περιεκτικότητας σε άμυλο (ή σε δεξτρίνη) με υδρόλυση μέσω υδροξειδίου του νατρίου και ο υπολογισμός της περιεκτικότητας σε γλυκόζη με χρήση της ενζυμικής μεθόδου με φασματοφωτομετρία, όπως ορίζεται τώρα για τα περισσότερα εμπορεύματα, δεν πληρούν πλέον τις ισχύουσες τεχνικές απαιτήσεις και, συνεπώς, πρέπει να επικαιροποιηθούν.
            
         
               (3)
            
            
               Επομένως, είναι σκόπιμο να προβλεφθεί η διενέργεια του προσδιορισμού της περιεκτικότητας σε άμυλο (ή σε δεξτρίνη) με ενζυμικό τρόπο με τη χρήση αμυλάσης και αμυλογλυκοσιδάσης και η περιεκτικότητα σε γλυκόζη να προσδιορίζεται με τη χρήση υγροχρωματογραφίας υψηλής απόδοσης (HPLC), όπως ορίζεται στο παράρτημα Ι του κανονισμού (ΕΚ) αριθ. 900/2008 της Επιτροπής, της 16ης Σεπτεμβρίου 2008, για τον καθορισμό των μεθόδων ανάλυσης και άλλων διατάξεων τεχνικού χαρακτήρα που είναι απαραίτητες για την εφαρμογή του καθεστώτος εισαγωγών ορισμένων εμπορευμάτων που προέρχονται από τη μεταποίηση γεωργικών προϊόντων (4), όπως τροποποιήθηκε με τον κανονισμό (ΕΕ) αριθ. 118/2010 της Επιτροπής (5).
            
         
               (4)
            
            
               Κατά συνέπεια, ο κανονισμός (ΕΚ) αριθ. 904/2008 πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 2 του κανονισμού (ΕΚ) αριθ. 904/2008, η παράγραφος 2 αντικαθίσταται από το ακόλουθο κείμενο:
   
               «2.
            
            
               
                  Άμυλο (ή δεξτρίνη)
               
               (η δεξτρίνη εκφράζεται σε άμυλο)
               
                           1.
                        
                        
                           Για όλους τους κωδικούς ΣΟ εκτός από τους κωδικούς ΣΟ 3505 10 10, 3505 10 90, 3505 20 10 έως 3505 20 90 και 3809 10 10 έως 3809 10 90, η περιεκτικότητα σε άμυλο (ή δεξτρίνη) που αναφέρεται στη στήλη 3 του παραρτήματος IV του κανονισμού (ΕΚ) αριθ. 1043/2005 υπολογίζεται με τον εξής τύπο:
                           (Z – G) × 0,9,
                           όπου:
                           
                                       Ζ
                                    
                                    
                                       =
                                    
                                    
                                       είναι η περιεκτικότητα σε γλυκόζη που καθορίζεται με τη μέθοδο που περιγράφεται στο παράρτημα Ι του κανονισμού (ΕΚ) αριθ. 900/2008 της Επιτροπής (6)·
                                    
                                 
                                       G
                                    
                                    
                                       =
                                    
                                    
                                       είναι η περιεκτικότητα σε γλυκόζη πριν από την ενζυμική επεξεργασία, προσδιοριζόμενη με υγροχρωματογραφία υψηλής απόδοσης (HPLC).
                                    
                                 
                     
                           2.
                        
                        
                           Για τους κωδικούς ΣΟ 3505 10 10, 3505 10 90, 3505 20 10 έως 3505 20 90 και 3809 10 10 έως 3809 10 90, η περιεκτικότητα σε άμυλο (ή δεξτρίνη) προσδιορίζεται με τη μέθοδο που περιγράφεται στο παράρτημα ΙΙ του κανονισμού (ΕΚ) αριθ. 900/2008.
                        
                     
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Φεβρουαρίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 256 της 7.9.1987, σ. 1.
   
      (2)  ΕΕ L 249 της 18.9.2008, σ. 9.
   
      (3)  ΕΕ L 172 της 5.7.2005, σ. 24.
   
      (4)  ΕΕ L 248 της 17.9.2008, σ. 8.
   
      (5)  Βλέπε σελίδα 21 της παρούσας Επίσημης Εφημερίδας.
   
      (6)  ΕΕ L 248 της 17.9.2008, σ. 8.».